Éder Enikő, Sebestyén Aba, Cári Tibor és a The Tango Orchestra nyitja az Aradi Kamaraszínház nyári évadát – Aradi Kamaraszínház
Éder Enikő, Sebestyén Aba, Cári Tibor és a The Tango Orchestra nyitja az Aradi Kamaraszínház nyári évadát
Írva : 2020 június 11
Színházzene, hangárnyalatok, tangó és szenvedély. Érzelmek, amelyek történeteket mesélnek. A tangó ritmusának világa, amelyet Cári Tibor zeneszerző álmodott színpadra és mozivászonra, most két különleges tehetségű énekes által szólal meg. Éder Enikő színészként, énekesként és zeneszerzőként is kiemelkedőt alakított eddigi pályafutása során, az Aradi Kamaraszínház számos előadásának társzeneszerzője. Sebestyén Aba POSZT-díjas (Pécsi Országos Színházi Találkozó) rendező, a Marosvásárhelyi Nemzeti Színház Tompa Miklós Társulatának tagja, a Yorick Stúdió alapítója kortárs magyar és román nyelvű költők megzenésített verseiből készített koncertet Cári Tiborral a közelmúltban. Az előadásban két tangótáncos is fellép, Murvai Dávid, a Tango Evolution Arad és Alexandra Cindrea, a La Calesita Tango Szeben vezető táncosai. Az aradi közös fellépés premiernek számít, hiszen együtt még nem láthatta közönség a zenekart, a táncosokat és a szólistákat.
Ének: Éder Enikő ,Sebestyén Aba